钦定古今图书集成/明伦汇编/氏族典/第106卷 > 裴仁基
## 钦定古今图书集成/明伦汇编/氏族典/第106卷 > 裴仁基

按《隋书裴仁基传》：“河东裴仁基，字德本，少骁武，便弓
马。开皇初，为亲卫。平陈之役，拜仪同，以本官领汉王
谅府亲信。炀帝嗣位，谅举兵作乱，仁基苦谏。帝嘉之，
超拜护军。数岁，改授武贲郎将，以功进位银青光禄
大夫，加授金紫光禄大夫，拜左光禄大夫。从征高丽，
进位光禄大夫。帝幸江都，李密据洛口，令仁基为河”
南道讨捕大使以拒密，每与密战，多所斩获。时隋大
乱，有功者不录，仁基遂以其众归密，密以为河东郡
公。其子行俨，骁勇善战，密复以为绛郡公，甚相委昵。
王世充以东都食尽，悉众诣偃师，与密决战。密战败，
仁基为世充所掳。世充以其父子并骁锐，深礼之，以
兄女妻行俨。及僭尊号，署仁基为礼部尚书，行俨为
左辅大将军，行俨号为“万人敌。”世充惮其威名，颇加
猜防。仁基不自安，遂谋反，为世充所杀。